SSC GD समेत अर्द्धसैनिक बलों के 76 हजार से ज्यादा पदों पर भर्ती शुरू, जानिए डिटेल  
SSC GD परीक्षा 11 फरवरी से शुरू होगी. 
कॉन्सटेबल जीडी के पदों पर 11 मार्च तक परीक्षा होगी. 
कॉन्सटेबल जनरल ड्यूटी के 54 हजार 953 पर भर्ती होनी है.
केंद्रीय गृह मंत्रालय ने केंद्रीय सशस्त्र पुलिस बलों (CAPF) में 76,578 रिक्तियां भरने के लिए एक बड़ा भर्ती अभियान शुरू किया है. इनमें 7,646 पद महिलाओं के लिए हैं. गृह मंत्रालय ने एक बयान में कहा कि इन नौकरियों में से 54,953 पद कांस्टेबल काडर (SSC GD) के हैं जिनके लिए ‘कर्मचारी चयन आयोग' (SSC) के जरिए भर्ती होगी. कांस्टेबल (SSC GD Constable) के 54, 953 पदों में से, सबसे ज्यादा 21,566 पद CRPF में हैं. इसके बाद BSF में 16,984 पद, एसएसबी में 8,546 पद, आईटीबीपी में 4,126 पद और असम राइफल्स में 3,076 पद हैं. बचे हुए अन्य पद सीआईएसएफ और अन्य सीएपीएफ में हैं. बयान में कहा गया है कि भर्ती के लिए SSC इस महीने कंप्यूटर आधारित परीक्षा लेगा.  
बयान में बताया गया है कि विभिन्न सीएपीएफ में उप निरीक्षक के 1,073 स्तर के पद हैं, जिनमें से 38 पद महिलाओं के लिए आरक्षित हैं. बीएसएफ में उपनिरीक्षक पद के लिए सबसे ज्यादा 508 रिक्तियां हैं. इसके बाद सीआरपीएफ में 274, एसएसबी में 206 और आईटीबीपी में 85 पद हैं. एसएससी ही इन पदों पर फरवरी-मार्च में लिखित इम्तिहान के जरिए सीधे भर्ती करेगा.  सहायक कमांडेंट के 466 पद हैं जिन पर ‘संघ लोक सेवा आयोग' (UPSC) के जरिए भर्ती होगी. सके अलावा, पदोन्नति पदों और चिकित्सा, पेरामेडिकल, संचार तथा इंजीनियरिंग आदि जैसे पदों के लिए 20,86 नौकरियां हैं.  
आपको बता दें कि कॉन्सटेबल जनरल ड्यूटी के (SSC GD) 54 हजार 953 पर भर्ती परीक्षा 11 फरवरी से 11 मार्च तक आयोजित की जाएगी. भर्ती परीक्षा का एडमिट कार्ड जारी हो चुका है. उम्मीदवार नीचे दिए गए डायरेक्ट लिंक पर क्लिक कर अपना एडमिट कार्ड डाउनलोड कर सकते हैं.SSC GD Admit Card 2019